1.กล่าวนำเรื่องเรือลูสิเตเนีย

เรือลูสิเตเนีย

Lusitania

เรือลูสิเตเนีย (Lusitania) เป็นเรือเดินสมุทรขนาดใหญ่(Ocean liner) ของบริษัทคิวนาร์ด(Cunard) ที่มีชื่อว่า ลูสิเตเนีย นั้นก็เพราะเป็นการตั้งตามชื่อของจังหวัด “ลูสิเตเนีย”ของอาณาจักโรมันในสมัยโบราณ ซึ่งจังหวัดนี้ปัจจุบันก็คือที่ตั้งของประเทศโปรตุเกสนั่นเอง

เรือลูสิเตเนีย ถูกยิงด้วยอาวุธตอร์ปิโดจากเรือดำน้ำเยอรมัน เมื่อวันที่ 7 พฤษภาคม ค.ศ. 1915 และได้จมลงในอีก 28 นาทีต่อมา นอกฝั่งของแหลมโอลด์ เฮด กินเซล (Old Head Kinsale) เกาะไอร์แลนด์ ทำให้ผู้คนพลเรือน รวมทั้งผู้หญิงและเด็กเสียชีวิตมากถึง 1,198 คน จากผู้โดยสารและลูกเรือซึ่งมีจำนวนรวมทั้งสิ้น 1,959 คน

การจมของเรือลูสิเตเนียครั้งนี้ ทำให้มติมหาชนของประเทศต่างๆหลายประเทศต่อต้านเยอรมนีอย่างรุนแรงและยังส่งผลให้สหรัฐอเมริกาซึ่งก่อนหน้านี้ประกาศตนเป็นกลางเข้าสู่สงครามโลกครั้งที่ 1